Braveheart

Braveheart er  et amerikanskprodusert episk middelalderdrama og krigsfilm fra 1995 basert på livet til den skotske frihetskjemperen William Wallace og hans rolle under Den skotske uavhengighetskrig. Hovedrollen som Wallace spilles av Mel Gibson, som også hadde ansvar for regien. Andre sentrale roller spilles av Sophie Marceau, Patrick McGoohan, Angus Macfadyen, Brendan Gleeson og Ian Bannen. Filmens manus er delvis basert på Blind Harrys lange episke dikt The Wallace fra ca. 1477. Både diktet og filmen avviker en del fra historiske fakta.Angelfire - History vs Braveheart

Braveheart ble godt mottatt av kritikerne og ble en moderat publikumssuksess. Den ble belønnet med fem Oscar, blant annet for beste film og for beste regi.

 Handling 
I 1280 hadde Edvard I av England, kjent som «Longshank», okkupert store deler av Skottland, og hans harde styre fører til William Wallace sin far og brors død. Wallace blir fostret av sin onkel i utlandet og returnerer mange år senere til hjemlandet. Vel tilbake innleder han et forhold til sin barndomsvenninne Murron, og de gifter seg i hemmelighet for å unngå jus primae noctis som kong Edvard har proklamert, som et middel for å få has på en skotske selvstendighetstrangen. Men etter at Wallace angriper en gruppe engelske soldater som forsøker å voldta hans kone, kutter sheriffen strupen over på Murron uten at Wallace kan gjøre noe. Wallace tar en voldsom hevn og slakter ned hele den engelske garnisonen. Etter det får Wallace stadig flere tilhengere og det brygger opp til et voldsomt opprør mot Kong Edward og det engelske overherredømme. Wallace leder opprøret. Og med sitt store mot og edle hjerte kjemper han for frihet sammen med sine skotske horder av bønder.

 Om filmen 

 Popularitet og økonomi 
Braveheart ble en moderat publikumssuksess. Den innbrakte $213,2 millioner på verdensbasis, hvorav $75,6 millioner i USA. Den havnet på 12. plass over de mest innbringende filmene på verdensbasis i 1995 og på 18. plass i USA.

Produksjonsutgiftene var på 72 millioner dollar.

 Anmelderne 
Filmen ble godt mottatt av kritikerne, noe som gjenspeiles i at den har fått 77 % på Rotten Tomatoes. Både Roger Ebert og Leonard Maltin gav den 3,5 av 4 stjerner.

VG og Dagbladet gav den terning tre, mens Aftenposten gav den fire. Nettstedet CINERAMA gav den terning fem i 2001 og skrev: «Mel Gibson lever seg virkelig inn i rollen som Wallace, og burde fått Oscar. Man er med han hele tiden, og det er mange nok personer med til at historien holder seg like frisk og engasjerende hele tiden».

 Priser 
Den fikk fem Oscar-priser, blant annet i klassene for beste film og beste regi. Den ble nominert i ytterligere fem kategorier. Den ble også tildelt tre BAFTA, en Golden Globe (beste regi) og en Writers Guild of America.IMDb award

 Annet 
Skottland opplevde en merkbart økning i turistindustrien på grunn av filmen.

 Rolleliste 
 Mel Gibson – William Wallace
 Sophie Marceau – prinsesse Isabelle
 Patrick McGoohan – Kong Edvard I av England
 Catherine McCormack – Murron MacClannough
 Brendan Gleeson – Niall mac Cailein
 Peter Hanly – Prins Edward, Prince of Wales
 Ian Bannen – Robert Bruce, jarl av Carrick
 James Cosmo – Campbell the Elder
 David O'Hara – Stephen Brian Cox – Argyle Wallace
 John Murtagh – Lochlan
 Gerard McSorley – Cheltham
 Tommy Flanagan – Morrison
 Alun Armstrong – Mornay
 Rupert Vansittart – Lord Bottoms
 Sean Lawlor – Malcolm Wallace
 Sandy Nelson – John Wallace
 James Robinson – William Wallace som barn

 Referanser 

 Eksterne lenker 


Kategori:Filmer fra 1995
Kategori:Dramafilmer fra USA
Kategori:Historiske filmer fra USA
Kategori:Krigsfilmer fra USA
Kategori:Biografiske filmer fra USA
Kategori:Filmer satt i middelalderen
Kategori:Oscar for beste film
Kategori:Filmer basert på virkelige hendelser
Kategori:Filmer regissert av Mel Gibson
Kategori:Engelskspråklige filmer
Kategori:Filmer lagt til Skottland